**ZRAČNA LUKA OSIJEK d.o.o.**

Ur.br.: B-I-02/18-674-DF/SVP

Klisa, 12.11.2018.

**O G L A S**

**za prodaju rabljenog traktora Belarus s opremom**

1. **PRODAVATELJ:**

Zračna luka Osijek d.o.o. Klisa, Vukovarska 67, OIB: 48188420009

1. **PREDMET PRODAJE**

Predmet prodaje je rabljeni traktor s kabinom Belarus-820, 60 kW, 81 KS, 4 WD, 4 cilindra, zapremina: 4752 ccm, broj šasije: 08084596, godina proizvodnje: 2003., radni sati: 1840, neregistriran, u voznom stanju, sa sljedećom opremom:

* prednji utovarivač TUR-6 (tvorn. broj 742),
* roto kosilica bubnjasta 1,65 m (tvorn. broj 00864) i
* ralica (plug) za snijeg T201 (tvorn. broj 779).

1. **UVJETI PRODAJE**

Prodaja se obavlja po načelu »viđeno-kupljeno«, što isključuje sve naknadne prigovore kupca.

Početna prodajna cijena iznosi 40.000,00 kuna (na predmetnu cijenu dodatno se obračunava porez na dodanu vrijednost). Najpovoljnijom ponudom smatra se ponuda ponuditelja koji ispunava sve uvjete iz ovog Oglasa i koji ponudi najvišu cijenu.

Ponuda se podnosi na ponudbenom listu, koji je sastavni dio ovog Oglasa. Ponuditelji su uz ponudu dužni dostaviti dokaz pravne i poslovne sposobnosti (za fizičke osobe preslika važeće osobne iskaznice ili putovnice, za fizičke osobe koje obavljaju registriranu djelatnost i pravne osobe izvornik ili preslika izvatka iz odgovarajućeg registra, koji ne smije biti stariji od tri mjeseca računajući do dana objave ovog Oglasa).

S odabranim ponuditeljem će se sklopiti ugovor o kupoprodaji predmeta prodaje.

Predmet prodaje će biti predan u posjed kupcu odmah nakon isplate kupoprodajne cijene. Troškove prijevoza do kupca i sve ostale zavisne troškove snosi kupac. Prodavatelj ni u kojem slučaju nije odgovoran niti obvezan ponuditelju nadoknaditi bilo kakve troškove.

Podnošenjem ponude u predmetnom postupku ponuditelji potvrđuju razumijevanje i prihvaćanje svih navedenih uvjeta prodaje.

1. **DOSTAVA PONUDA**

Ponude se dostavljaju u pisanom obliku u zatvorenim omotnicama na adresu Zračna luka Osijek d.o.o., p.p. 47, 31000 Osijek ili neposrednom dostavom u poslovne prostorije prodavatelja na Zračnoj luci Osijek, Klisa, Vukovarska 67 (upravna zgrada) radnim danom (ponedjeljak-petak) od 07,00 do 15,00 sati. Na omotnici je obvezno naznačiti »Ponuda za kupnju rabljenog traktora Belarus – NE OTVARATI«.

Rok za dostavu ponuda je **20. studenoga 2018. godine do 11,00 sati.**Otvaranje ponuda neće biti javno. Ako dva ili više ponuditelja koji ispunjavaju sve uvjete iz ovog Oglasa ponude istu najvišu cijenu, pisanim putem će biti pozvani da dostave dopunu ponude u kojoj će biti navedena nova cijena.

1. **OSTALE OBAVIJESTI**

Radnim danom (ponedjeljak-petak) od 08,00 do 13,00 sati zainteresirani subjekti mogu pregledati predmet prodaje te dobiti dodatne informacije. Osoba za kontakt je Milan Kranjčević, telefon 098 9823 023, e-mail: [milan.kranjcevic@osijek-airport.hr](mailto:milan.kranjcevic@osijek-airport.hr).

Zračna luka Osijek d.o.o. zadržava pravo da bez obrazloženja ne prihvati nijednu ponudu, da odustane od odabira ponuditelja, kao i da u svako doba odustane od prodaje predmeta prodaje. Svi ponuditelji koji su pravodobno dostavili svoju ponudu će pisanim putem biti obaviješteni o konačnoj odluci prodavatelja. Zakašnjele ponude će neotvorene biti vraćene ponuditeljima.

Rok valjanosti ponude: 90 dana od dana isteka roka za dostavu ponuda.

ZRAČNA LUKA OSIJEK d.o.o.

Davor Forgić, direktor

*Ponudbeni list*

**P O N U D A**

**ZA KUPNJU RABLJENOG TRAKTORA BELARUS S OPREMOM**

1. **PRODAVATELJ:**

Naziv: Zračna luka Osijek d.o.o. za usluge u zračnom prometu

Sjedište: Vukovarska 67, Klisa, 31000 Osijek

1. **PREDMET**:

Prodaja rabljenog traktora Belarus s opremom

1. **PONUDITELJ**:

Ime i prezime/Tvrtka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresa/Sjedište: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

OIB: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Broj računa (IBAN), banka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ponuditelj je u sustavu

PDV-a (zaokružiti): DA NE

Adresa za dostavu pošte: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresa E-pošte: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Osoba za kontakt: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Broj telefona: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Broj faksa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **PONUĐENI IZNOS PRODAJNE CIJENE:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

[iznos ponude izražen brojkama bez PDV-a]

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

[iznos PDV-a izražen brojkama]

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

[ukupan iznos ponude izražen brojkama s PDV-om]

1. **ROK VALJANOSTI PONUDE**: 90 dana od dana isteka roka za dostavu ponuda

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Ime i prezime ovlaštene osobe ponuditelja)

M.P.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Potpis ovlaštene osobe ponuditelja)

U \_\_\_\_\_\_\_\_\_\_\_\_\_\_\_\_ dana \_\_\_\_\_\_\_\_\_\_\_\_\_\_ 2018. godine